HILLSONG TV Mitä Jumala voi luoda tyhjästä?
Jos Jumala voi ripustaa maapallon tyhjän päälle, -
mitä Hän voikaan tehdä tyhjästä elämässäsi.
Jos se, mitä olet rukoillut, uskonut ja toivonut on rauennut tyhjiin, -
katso, mitä Jumala voi tehdä tyhjästä.
Jumala voi ripustaa Maan tyhjän päälle, -
joten Hän voi varmasti tehdä jotakin tyhjästä elämässäsi.
Tervetuloa Hillsong TV:n pariin.
Puhun "ei mistään". Ei niin, etteikö minulla olisi mitään sanottavaa.
Puhun siitä, mitä Jumala voi tehdä tyhjästä.
Aiheeni on tänään "ei mikään".
Jos Jumala voi tehdä jotakin hyvää kaikesta, mitä Hän voi tehdä tyhjästä?
Missä elämäsi asiassa tuntuu, ettei mitään tapahdu?
Joh. 15:5: "Minä olen viinipuu, te olette oksat.
Joka pysyy minussa ja jossa minä pysyn, se kantaa paljon hedelmää; -
sillä ilman minua te ette voi..." - Mitään tehdä.
Eli me emme voi tehdä mitään, -
mutta uskotko, että Jumala ei voi olla voimatta mitään.
Luuk. 1:37: "Sillä Jumalalle -
ei mikään ole mahdotonta."
Sinä ja minä emme voi mitään, -
mutta Jumalan on mahdotonta olla voimatta mitään.
Se on ihanaa, että Jumala tekee aina jotakin.
Mark. 10:27: "Jeesus katsoi heihin ja sanoi: 'Ihmisille se on mahdotonta, -
mutta ei Jumalalle; sillä Jumalalle on kaikki mahdollista'."
Jos Jumalalle kaikki on mahdollista, mikään ei silloin ole mahdotonta.
Sanasta "ei mitään" tulee mieleen keskinkertaisuus.
Laiskuri, josta sanoo: "Et ole tehnyt mitään koko päivänä."
Joku, joka tuntee olonsa päihitetyksi: "En voi tehdä sille mitään."
Joku, jonka olo on erityisen kielteinen: -
"Oloni on sanoinkuvaamattoman kamala."
Keskinkertaisuus siitä tulee mieleen.
Se kuuluu maailmaamme. Emme voi mitään, -
mutta on ihmeellistä luottaa Herraan, sillä Hän vapauttaa meidät tyhjästä.
Miten voimallinen ajatus se onkaan.
Pidättekö matematiikasta? Osaatteko te kaikki vastata oikein kysymyksiini?
Nolla plus nolla on? - Nolla.
Hyvä alku! Nolla kertaa nolla on? - Nolla.
Hyvä! Mitä jää, jos vähentää nollasta nollan? - Nolla.
Sanotaan, että teillä on 10. 10 plus nolla on?
Kymmenen. - Oikein hyvä.
Kymmenen kertaa nolla on? - Kymmenen. - Nolla.
Miettikää sitä.
Jos lisää kymmeneen nolla, tulos on kymmenen.
Jos kertoo kymmenen nollalla, tuloksena on nolla.
Jos avioliittosi on sairas, -
etkä lisää siihen mitään eli et tee mitään, tuloksena on sairas avioliitto.
Jos avioliittosi on sairas, ja jatkat sitä, ettet tee sille mitään, -
tuloksena on avioero.
Jos sinulla on sairas yritys tai jos et ahkeroi urallasi, -
etkä tee asialle mitään, sinulla on jatkossakin -
sairas ura tai yritys.
Mutta jos toimii jatkuvasti huonosti kutsussaan, -
lopputuloksena on se, ettei mitään jää jäljelle.
Jos et tee mitään jumalasuhteellesi, -
se ei siitä parane vaan huononee hitaasti.
Jos et mene eteenpäin, menet alati taaksepäin.
Jos moninkertaistaa sen, ettei tee mitään jumalasuhteessaan, -
lopputuloksena on se, ettei ole suhdetta Jumalaan.
Moni tuntee vertauksen talenteista. Talentti oli rahasumma.
Yhdelle annettiin viisi, toiselle kaksi ja kolmannelle yksi.
Se, jolle annettiin viisi, oli niin kekseliäs kuin kykeni -
ja kaksinkertaisti summan. Samoin teki se, jolla oli kaksi.
Se, jolla oli vain yksi, piilotti rahan maahan.
Kun isäntä palasi, hän puhui palvelijoille.
Sitä, joka oli piilottanut ainoan rahansa, isäntä kutsui pahaksi.
Lopulta hänelle ei jäänyt edes sitä yhtä talenttia.
Isäntä sanoi: "Sekin, mitä sinulla on, otetaan sinulta pois."
Voimme elämässä olla joko tekemättä mitään tai voimme päättää -
kytkeytyä Jumalan talouteen, sillä Jumalalle mikään ei ole mahdotonta.
Missä asiassa tuntuukaan, ettei mitään tapahdu, -
rohkaisen, ettet yritä omassa voimassasi vaan etsit Jumalaa -
ja uskot Häneen, sillä sama Jumala, joka voi tehdä hyvää kaikesta, -
voi tehdä jotakin voimallista tyhjästä.
Jumala rikkoo kaikki säännöt.
Mieti luomistyötä. Alussa Jumala loi taivaan ja maan.
"Ja maa oli autio ja tyhjä" (1. Moos. 1:2).
Se oli pelkkää tyhjyyttä. Siellä ei ollut mitään.
Kaiken sen tyhjyyden keskellä -
Jumala loi taivaan ja maan.
Job 26:7 on mahtava jae: -
"[Hän] ripustaa maan tyhjyyden päälle."
Minkä päälle Hän ripusti maan?
Tyhjyyden päälle.
Minä en voi ripustaa mitään tyhjän päälle.
Jos yritän ripustaa takin tyhjään, en pysty siihen.
Mutta Jumala voi ripustaa koko maapallon tyhjän päälle.
Jos Jumala voi ripustaa maapallon tyhjyyden päälle, -
jos Jumala voi voimallisesti luoda taivaat ja maan tyhjästä, -
miksi et uskoisi, että Hän voi tehdä jotakin yliluonnollista ja ihmeellistä,-
silloin kun elämässäsi ei tapahdu mitään, Jeesuksen nimessä?
Jumalalle mikään ei ole mahdotonta.
Miettikää ihmisen luomista.
Jumala otti tomua -
ja sai aikaan Aadamin. Jos me lisäämme tomuun vettä, syntyy mutaa.
Jos lisäämme mutaan auringonvaloa, siitä tulee tiiltä.
Mutta Jumalan ei tarvitse lisätä tomuun mitään, ja siitä tulee ihminen.
Mitä me saisimme aikaan kylkiluusta? Jumala otti kylkiluun -
ja sai aikaan suurenmoisimman keksintönsä.
Suurenmoisimman keksintönsä.
Niin voimallista!
Jumala voi ottaa lupauksen ja olla lisäämättä mitään, -
ja herättää maailman Pelastajan, Jeesuksen Kristuksen.
On asioita, joita me voimme tehdä, -
mutta Jumala ei: voimme olla tietämättömiä.
Paavali sanoi antaneensa anteeksi, mitä anteeksiannettavaa on ollut, -
"ettei saatana pääsisi meistä voitolle; -
sillä hänen juonensa eivät ole meille tuntemattomat."
Hän päätti, ettei hän aio elää tietämättömänä saatanan juonista.
Voimme olla poissa. Poissaolevia isiä, poissa töistä.
Mutta Jumala ei voi olla poissa. Miksi?
Koska Hän on kaikkialla läsnä, Hän ei voi olla poissa.
Hän ei voi olla tietämätön, koska Hän on kaikkitietävä. Hän tietää kaiken.
Daavid sanoi psalmissa 139: "Jumala ei ole kaukana.
Jos tuonelaan menisin, Hän on siellä. Jos meren ääriin, sielläkin Hän on."
Minne hän menisikään luomakunnassa, Jumala on siellä.
Jumala ei voi olla poissa. Usko minua, Jumala ei ole kaukana sinusta.
Joskus tuntuu siltä kuin saisi vastaukseksi vain hiljaisuutta.
Ei eletä tunteiden vaan Sanan mukaan.
Sana puhuu totta: "Minä en koskaan jätä enkä hylkää sinua."
Jumala ei voi olla poissa.
Jumala ei voi olla voimaton.
Hän on kaikkivoipa. VT:ssa sanotaan, että valta on Jumalan.
Jumala on kaiken Luoja. Hän on voiman Luoja.
Kaikkivoipa Jumala voi toimia voimallisesti tyhjyytesi keskellä.
Hän voi luoda jotakin kaunista, kuten Hän loi Aadamin.
Hän voi tehdä voimallisia elämässäsi. Älä aliarvioi Jumalan voimaa.
Siksi Raamatussa sanotaan: "Sanokoon heikko: minä olen vahva.
Sankokoon köyhä: minä olen rikas. Sanokoon sokea: minä näen." Aamen.
Jumala ei voi tehdä syntiä. Jeesusta kiusattiin kaikessa, kuten meitäkin.
Silti Hän meni ristille synnittömänä.
Jumala ei voi tehdä syntiä. Me synnyimme syntisinä.
Jumala vapauttaa meidät synnin kahleista.
Se on ihanaa, että kaikki Jumalan luonteessa on hyvää.
1. Moos. 1:ssä Jumala sanoi kaikesta luomuksistaan, -
aina valosta lähtien joka askelesta, että se oli hyvä.
Lopulta Hän sanoi, että se oli erittäin hyvä. Sellainen Jumala on.
Mooses sanoi: "Anna minun nähdä kirkkautesi."
Hän tahtoi vilauksen Jumalasta. Mitä Herra vastasi?
"Annan kaiken ihanuuteni käydä sinun ohitsesi".
Jumala ei tee vain satunnaista hyvää. "Tässä hyvä juttu sinulle."
Ei, Hän on hyvä. Se on Hänen olemuksensa.
Ps. 84:11: "...ei hän kiellä hyvää niiltä, jotka nuhteettomasti vaeltavat."
Jumala on ihana. Hän ei kiellä mitään hyvää niiltä, -
jotka antavat Jeesuksen olla Herra elämässään. Hän on hyvä.
Jumala ei voi tehdä syntiä. Ja lopulta Jumala ei voi olla tekemättä mitään.
Jumala rikkoo kaikkia sääntöjä.
Nolla plus nolla on nolla. Nolla kertaa nolla on nolla.
Mieti sitä avioliiton suhteen. Yksi plus yksi on kaksi.
Mutta: "Mies jättää äitinsä ja isänsä ja liittyy vaimoonsa -
ja he tulevat yhdeksi lihaksi."
Eli Jumalan taloudessa avioliiton suhteen yksi plus yksi on yksi.
Sen näkee muussakin kuin luomisessa ja avioliitossa.
Sen näkee Jeesuksen kuolemassa.
Jeesus laitettiin hautaan, ja yhtäkkiä kivi on vieritetty pois, -
ja hauta on tyhjä. Siellä ei ole mitään.
Mieti, mitä se tarkoittaa meille.
Siellä ei ollut mitään, koska siellä ollut mitään.
Kun Kristus kuoli, ylösnousemuselämä oli olemassa.
Koska haudassa ei ollut mitään, pelastus on osamme.
Koska haudassa ei ollut mitään, me voimme tuntea parantumisen, -
anteeksiannon, Jumalan lupaukset ja vapauden synnistä ja kahleista.
Kaikki se tuli siitä, mitä Jumala voi tehdä tyhjästä.
Tyhjä sopii osuvasti -
evankeliumin keskeiseen sanomaan.
Keskeinen sanoma on tietysti risti ja Jeesuksen ylösnousemus.
Yhtäkkiä sen keskellä tyhjästä tulee kaikki elämä, -
kaikki toivo ja kaikki lupaus, jota me voisimme koskaan tuntea.
Vain Jumala kykenee johonkin sellaiseen.
Jotkin asiat pitävät meitä kiinni tyhjyydessä.
Yksi niistä asioista on tyhjän pelko.
Jotkut elävät peläten sitä, etteivät he päädy elämässä mihinkään, -
ja sen takia he eivät tee mitään.
Jos pelkää sitä, ettei päädy mihinkään eikä tee mitään, -
on takuuvarmaa, että edessä on juuri se, mitä pelkäsi.
Job 3:25: "...ja mitä minä pelkäsin, se minulle tapahtui".
Niin se usein menee elämässä.
Minulla on taskussa 50 dollaria.
Muuta ei ole mukanani.
Jos minulla ei ole mitään ja pelkään sitä, -
en missään tapauksessa antaisi tätä pois. En tekisi mitään.
Pohtiiko joku 1. vuoden opiskelija, miten selviää vuodesta taloudellisesti?
Ensimmäinen näkemäni käsi nousi ylös täälläpäin. Täytyy juosta.
Ole hyvä, tässä 50 Australian dollaria. Mistä maasta tulet?
Yhdysvalloista. Se on noin kahdeksan USA:n dollaria.
Nyt minulla ei ole mitään.
Varmistin sen, ennen kuin tulin tänne.
Raha on lähtenyt kädestäni, mutta ei elämästäni.
Tyhjän pelko saa ihmiset elämään rajoittuneesti.
Fil. 4:6: "Älkää mistään murehtiko."
Murehtiminen on tyhjän puolella.
Siksi pitää varoa pelkoa, koska pelko estää ihmisiä ottamasta uskon askelia.
Se varmasti estäisi tekemästä sitä, mitä leski teki rovollaan.
Naisella oli vain penni, ja se oli kaikki mitä hänellä oli.
Mutta vaikka rahaa oli niin vähän ja hän oli köyhä, -
Jeesus ajatteli hänestä lämpimästi, koska hän ei pelännyt.
Hän näki, että Jumalan tarkoituksiin kannattaa kylvää, ja antoi penninsä.
Jeesus puhui hänestä lämpimästi.
Joskus pelkäämme tyhjää niin paljon, että elämme tiukasti.
En tarkoita vain raha-asioita, vaan elämäntapaa.
Pelkäämme, ettei mitään jää jäljelle, ja siksi ei laajenneta.
Mitä jos emme olisi koskaan laajentaneet seurakuntaa pelon takia?
Kiitos Jumalalle, että armosta seurakuntamme on vahva.
Emme ole eläneet tiukasti vaan olemme luottaneet Jumalan voimaan,-
että Hän voi moninkertaistaa tyhjänkin ja tehdä jotakin yliluonnollista.
Sitä toivon ja rukoilen ja siihen uskon myös teistä jokaisen kohdalla.
Job. 3:25: "Sillä mitä minä kauhistuin, se minua kohtasi, -
ja mitä minä pelkäsin, se minulle tapahtui."
Pelosta voi tulla itseään toteuttava profetia.
Siksi rohkaisen teitä, ettette pelkäisi tyhjää.
Kalastajat uurastivat koko työn, mutta eivät saaneet saaliiksi mitään.
Jumalalle mikään ei ole mahdotonta.
Jeesus tuli paikalle ja käski heittää verkot toiselle puolen.
Siitä seurasi valtava ihme.
Verkot olivat revetä saaliin painosta. Sellaista Jumala voi tehdä tyhjästä.
En tahdo tästä vain mukavaa pikku puhetta.
Tahdon, että oikeasti pohdit, miten asia koskee sinua, -
missä sinun pitää voittaa pelko. Älä oleta itsestäsi mitään.
Turha oletus aiheuttaa ongelmia. Luota Jumalaan -
ja sitoudu antamaan kaikki Hänen käsiinsä, Jeesuksen nimessä.
Tyhjän pelko pitää kiinni tyhjässä.
Se, ettei odota mitään, pitää kiinni tyhjässä.
Hepr. 11:1 (92-käännös): "Usko on sen todellisuutta, mitä toivotaan, -
sen näkemistä, mitä ei nähdä."
Se on todellisuutta ja näkemistä.
Yhtäkkiä Jumala on tehnyt jotakin tyhjästä.
Uskon kautta se, mitä toivotaan, on tullut todelliseksi.
Yhtäkkiä se on käsin kosketeltavaa. Se ei ole enää olematonta.
Rohkaisen teitä senkaltaiseen uskoon ja odotukseen.
Suurin virhe on se, että kun mitään ei tapahdu, -
laskemme teologiamme eli uskomme kokemuksemme tasolle.
Se on hulluinta, mitä voi tehdä, koska odotuksia lasketaan.
Kun laskee odotuksia kohti tyhjää, tyhjä on oleva oma osa.
Tahdon sitoutua kokemukseni nostamiseen uskon tasolle.
Älä salli odotuksen puutteen alentaa uskoasi.
Jotkut ovat "uskovia" mutta eivät usko yliluonnolliseen.
He eivät usko, että Jumala voi muuttaa olosuhteita.
He uskovat siihen tuonpuoleisessa mutta eivät oikein täällä.
Siksi rohkaisen kaikkia nostamaan odotuksia ja elämään siihen uskoen, -
että Jumala tekee jotakin ihmeellistä jokaisella elämämme osa-alueella, -
jolla olemme omistautuneet Hänelle. Hän tekee jotakin kaunista tyhjästä.
Jos ei anna mitään, -
se pitää kiinni tyhjässä.
Oletko lyöty?
Oletko kaadettu? Murettu?
Anna se Hänelle.
Ei Hän muuta tahdokaan. Anna se Hänelle.
Et voi antaa, mitä sinulla ei ole. Vain sen, mitä on.
Anna Jumalalle se lyöty, loukattu, pahoinpidelty, päihitetty ihminen.
Sano: "Jumala, olen Sinun." Katso, mitä Jumala tekee sillä.
Jos emme anna mitään, jos ei ole mitään annettavaa, -
se pitää meitä kiinni tyhjässä. Anna Hänelle itsesi.
Anna se, mitä sinulla on.
Se on raamatullinen periaate. 2. Kor. 8:2:ssa kerrotaan, -
että makedonialaiset olivat anteliaita uskomattomassa köyhyydessä.
He olivat syvästi puutteenalaisia, mutta silti anteliaita.
Raamatun mukaan se, mitä annat, hyväksytään sen mukaan, -
mitä sinulla on, eikä sen mukaan, mitä sinulla ei ole (2. Kor. 8:12).
Vaikka sinulla ei olisi mitään, hengität kuitenkin.
Tiedän sen, koska olet täällä. Hengität. Anna se Hänelle.
Voit ylistää Jumalaa sillä, Anna se, mitä sinulla on.
Jos ei anna mitään, lopputuloksena on tyhjyys, ei mitään.
Anna Hänelle se, mitä sinulla on.
Jotkut tulevat ylistämään, mutta eivät sitten anna mitään.
Toinen tulee paikalle täynnä odotusta.
"Olen valmis ylistämään Jumalaa."
Muut voisivat olla hiljaa, eikä hän edes huomaisi, -
koska hän on niin nälkäinen Jumalan läsnäolosta.
Raamatussa puhutaan ylistyksen uhrista.
Anna Jumalalle se uhraus. Löydät Hänet pimeimmässäkin paikassa.
Löydät Hänet autossa tai makuuhuoneessa yön keskellä.
Löydät Hänet mistä tahansa.
Jos ei anna mitään, Jumalan läsnäolo tuntuu kaukaiselta.
Mutta Hän ei ole kaukana sinusta. Hän on lähellä, Jeesuksen nimessä.
Ollaan niitä, jotka antavat auliisti Jumalan tarkoituksiin.
Annetaan ylistys, heikko, murrettu elämämme.
Annetaan se ja katsotaan, mitä Jumala tekee sillä.
Sanotaan, etteivät isot seurakunnat ole ystävällisiä. Pötyä!
Raamatussa sanotaan, että ystävällinen saa ystäviä.
Tarvitsee vain antaa.
Ehkä olet ujo. Ymmärrän sen. Silti voit hymyillä jollekulle.
Ole ystävällinen. Mene johonkin mukaan.
Ujokin voi löytää ihmeellisesti paikkansa isossa joukossa.
Jotkut pelkäävät väkijoukkoja ja ymmärrän sen.
Itse en pelkää, mutta jotkut pelkäävät.
Mene seurakunnassa pienryhmään ja rakenna yhteyksiä.
Yhtäkkiä väkijoukko ei pelotakaan -
ja ajattelet: "Tämä on perheeni. Olen tervetullut tänne."
Jotkut hengellistävät ei minkään. He tekevät siitä opin.
"En ole mitään".
Kuulostaa hengelliseltä, mutta se on väärin.
Ilman Häntä et ole mitään.
Mutta Kristuksen ja pelastuksen kautta et ole ilman Häntä.
Kun Jumala elää sinussa, voit sanoa: -
"Raamattu sanoo, että jos alennamme itsemme, Jumala korottaa meidät."
Joskus hengellistämme nöyryyden.
Oikeasti se on tie korotetuksi tulemiseen.
Mutta tarkoitus ei ole olla ikuisesti alennettu ja nöyrä.
Itsensä alentava korotetaan ja itsensä korottava alennetaan.
Tahtooko Jumala, että elät pienesti ja mitättömästi?
Vai tahtooko Hän korottaa sinut? Uskon siihen.
Matt. 20:26: "joka [...] tahtoo suureksi tulla, se olkoon teidän palvelijanne".
Korostamme palvelemista. Ei siinä sanota, että jos tahdot olla palvelija,-
olet palvelija, vaan jos tahdot olla suuri, ole palvelija.
Jos elämme Jumalan talouden mukaan, jos palvelemme, -
olemme uskollisia, ja asenteemme on oikea, -
silloin Jumala voi tehdä jotakin ihmeellisen suurta elämässämme.
Ei tehdä alennustilasta oppia.
Uskotaan, että tie ylös käy alennuksen kautta Jumalan tarkoituksissa, -
siinä, miten Hän toimii elämässämme ja sen kautta.
Olemme ylhäällä, emme alhaalla. Olemme pää emmekä häntä.
Ole lainanantaja, älä lainanottaja.
Niin Jumalan Sana sanoo. Se on Jumalan tahto.
Joskus tie ylös ei ole itsen korostaminen ja opportunismi -
vaan itsen alentaminen palvelijaksi.
Itsen alentaminen nöyräksi. Että sanoo: "Jumala, elämäni on Sinun."
Mutta älä luule, etteikö Jumala tekisi jotakin kaunista tyhjästä, -
sillä palveleminen on tie suuruuteen. Aamen.
Palveleminen on tie suuruuteen. Jumala voi tehdä suuria elämässäsi.
"Vaan etsikää ensin Jumalan valta- kuntaa ja hänen vanhurskauttansa, -
niin myös kaikki tämä teille annetaan." Uskon, että se on Jumalan tahto.
Tuossa kohdassa Matt 6:33 puhutaan fyysisistä asioista.
"Älä murehdi huomisesta."
Siinä puhutaan fyysisistä asioista. "Älä murehdi mistään."
Laita Jumala ensimmäiseksi. Kytkeydy Hänen talouteensa.
Jumalalle kaikki on mahdollista.
Kaiken me voimme Kristuksessa, joka meitä vahvistaa.
Sellaista Jumalaa me palvelemme. Isä, kiitos Sanasi voimasta.
Herra, kiitos Jumalasta, joka voi ripustaa maapallon tyhjän päälle.
Herra, kun tuntuu, ettei mitään ole, kun se, mihin uskoo, ei tule, -
uskon Jeesuksen nimessä, että Sinä luot jotakin tyhjästä.
Teet kaiken uudeksi. Voit toimia elämässämme, -
vaikka voimme joskus antaa vain jotakin niin rikottua ja lyötyä.
Isä, auta meitä siinä uhrauksessa, että annamme elämämme.
Tätä pyydän Jeesuksen nimessä.
Kiitos seurasta Hillsong TV:n parissa!
Olisi ihanaa, että ottaisit yhteyttä, jos jotenkin voimme auttaa tai rukoilla.
Annamme mieluusti materiaaleja, -
jotka auttavat astumaan Jumalan tarkoitukseen.
Ole siunattu! Muista, että paras on vielä tulossa!
Puhuit luomakunnan olevaiseksi
Elämän ja kaiken sen, mitä olemme
Mittaamaton universumi
On kaiku voimastasi
Loistat kuin miljoona aurinkoa
Kiedottu ikuiseen valoon ja ylistykseen
Jeesus on ensimmäinen ja viimeinen
Kirkas aamutähti
Loistat kuin miljoona aurinkoa
Kiedottu ikuiseen valoon ja ylistykseen
Jeesus on ensimmäinen ja viimeinen
Kirkas aamutähti
Iankaikkinen
Loputon
Hallitset ikuisesti
Olet pyhä Arvollinen
Herra kaiken
Suomennos: Maija Tuukkanen